অনাচার

শাহাকুল ইসলাম

\*\*\*\*\*\*\*\*\*\*\*\*\*\*\*\*\*\*\*\*\*\*

মন ভুলানো মিষ্টি কথায়,হাসি খুশির কথা মালায়

পটেছিল অবুঝ মেয়ে

এই সুযোগে তার সর্বস্ব,ছিনিয়ে নিয়ে করল নিঃস্ব

দুঃখী মেয়ে সবার চেয়ে।

বিশ্বাস ভেঙ্গে করল সর্বনাশ,পূরণ করল নিজের আশ

ভাবলো না সে মেয়ের কথা

সমাজের চোখে মেয়ে দোষী,পরিবারের সে সর্বনাশী

মেয়ের মনে সদা ব্যথা।

বিশ্বাসের মর্যাদা ভেঙ্গে,মারলো ছোঁবল মেয়ের অঙ্গে

অমানুষের কাজ করলো হেসে

এত অন্যায়,এত পাপ,তবুও তার নেই অনুতাপ

শাস্তি পাবে কি দিন শেষে?

বিশ্বাসের অমর্যাদা করে,ছোট্ট এ জীবন ভরে

দিয়ে গেল অন্যকে দুঃখ।

অসহায়কে দিয়ে কষ্ট, অন্যের জীবন করে নষ্ট

যায় না পাওয়া কখনো সুখ।

মানুষ রূপে আবির্ভাব হয়ে,অমানুষের পরিচয় দিয়ে

কলঙ্কিত হলো সংসর্গ

নীতি,নৈতিকতা ছেড়ে দিয়ে,রত সর্বদা অনাচারে

শেষ হোক এমন কর্ম।

৩/৪/২০১৯